Marlon Tábora Muñoz

Marlon Ramsés Tábora Muñoz (født 3. april 1969) er en honduransk økonom, som fra januar 2014 til juli 2015 var sentralbanksjef for Honduras’ sentralbank.Honduras' sentralbank - Administración Superior del Banco Central de Honduras , besøkt 12. mai 2015. La Prensa - Marlon Tábora dirigirá el gabinete económico, besøkt 12. mai 2015. 

Han forlot sentralbanken i juli 2015 for en stilling som direktør i Den interamerikanske utviklingsbanken. 

Han er gift og har to barn. 

 Utdanning 
Tábora Muñoz har en Bachelor of Science-grad fra Instituto Salesiano San Miguel fra 1985.El Heraldo - “El BCH no está diseñado para financiar el déficit público” (norsk oversettelse med Google Translate), besøkt 13. mai 2016. Han tok en ingeniørutdanning (Industrial Mechanical Engineer) ved Universidad Nacional Autónoma de Honduras i 1989, deretter en doktorgrad i administrasjon ved Catholic University of Honduras (UNICAH) i 1999. Han har også en mastergrad innen offentlig politikk fra Mc Court School of Public Policy (MSPP) ved Georgetown University, og han har studert offentlig forvaltning ved Harvard Kennedy School of Government. 

 Yrkeskarriere 
Han har erfaring fra både privat og offentlig sektor. I 2002 ble han utnevnt til direktør i Den nasjonale telekommunikasjonskomiteen (CONATEL).La Prensa - “La consolidación del sector público sigue siendo el reto”, besøkt 13. mai 2016. Samtidig ledet han Den sentralamerikanske kommisjonen for telekommunikasjon (COMTELCA) fra 2005 til 2006. Han var også rådgiver for FNs økonomiske kommisjon for Latin-Amerika og Karibia (UNECLAC). I november 2009 ble han første nestleder i det konservative Partido Nacional de Honduras (NP) i departementet Francisco Morazán, og i januar 2010 ble han utnevnt til viseminister (Vice Minister of the Presidency) og stabssjef i president Porfirio Lobo Sosas regjering.WikiLeaks - Honduran president Lobo's cabinet takes shape (arkivert), besøkt 13. mai 2016. Denne posisjonen hadde han bare fram til juni samme år, da han ble Honduras' representant i Den interamerikanske utviklingsbanken, som alternerende direktør (Alternating Executive Director ). 

Tábora Muñoz ble utnevnt til sentralbanksjef i desember 2013, og overtok stillingen da Juan Orlando Hernández' nye regjering tiltrådte 27. januar 2014.Honduprensa - Archivos para 29 enero 2014, besøkt 8. november 2014. Han overtok etter María Elena Mondragón de Villar. Han uttalte ved utnevnelsen at hans førsteprioritet vil være å få kontroll over landets inflasjon, som da var anslått til 6 % for 2013. I februar ble han også president i Det sentralamerikanske pengerådet (Consejo Monetario Centroamericano, CMCA). 

I juli 2015 sluttet han i stillingen som sentralbanksjef, fordi han ble utnevnt til direktør for Mellom-Amerika og Belize i Den interamerikanske utviklingsbanken, der han begynte i august. 

I januar 2016 kåret magasinet Forbes han er en av Mellom-Amerikas 25 mest innflytelsesrike personer.Forbes.com - Los 25 personajes más influyentes de Centroamérica, besøkt 13. mai 2016. 

 Referanser 

Kategori:Sentralbanksjefer
Kategori:Honduranske økonomer
Kategori:Fødsler i 1969
Kategori:Personer fra departementet Copán